Diari Oficial de la Generalitat Valenciana


Sumari del DOGV 2343, del 12-09-1994 (1994/832369)

ORDRE de 29 de juliol de 1994, de la Conselleria de Cultura, per la qual es convoca el XVI Certamen de Bandes de Música de la Comunitat Valenciana.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/29/(2)/dof/vci/html**

### Dades del document

Número de DOGV
:   2343

Data del DOGV
:   12-09-1994

Secció del DOGV
:   DISPOSICIONS GENERALS

Número del document
:   1994/832369


Data del document
:   29-07-1994

Organisme emissor
:   Conselleria de Cultura

Tipus de document
:   Ordre

ORDRE de 29 de juliol de 1994, de la Conselleria de Cultura, per la qual es convoca el XVI Certamen de Bandes de Música de la Comunitat Valenciana. [94/5588]  
Les bandes de música són elements destacats en tota l'activitat cultural que es desenvolupa a la Comunitat Valenciana.  
Potenciar-les i defensar-les ha estat un dels compromisos adquirits per la Generalitat Valenciana. De bell nou, enguany se celebra el Certamen de Bandes de Música de la Comunitat Valenciana a l'auditori del Complex Educatiu de Cheste. Per això, fent ús de les facultats que em confereix l'article 35 de la Llei 5/83 de la Generalitat Valenciana, de 30 de desembre, de Govern Valencià,  
ORDENE:  
Primer  
Convocar el XVI Certamen de Bandes de Música de la Comunitat Valenciana i aprovar les bases per les quals es regirà, i que s'inclouen com a annex a aquesta ordre.  
Segon  
L'import del XVI Certamen de Bandes de Música no podrà superar els 6.000.000 PTA a càrrec del capítol II del programa 455.10, «Extensió i promoció cultural i de les arts interpretatives», de la Direcció General de Promoció Cultural.  
DISPOSICIONS FINALS  
Primera  
S'autoritza el director general de Promoció Cultural a dictar les resolucions que requeresca l'aplicació i el desplegament d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Tercera  
De conformitat amb el que es disposa en l'article 89.3 de la Llei 30/1992, de 26 de novembre, aquesta ordre posa fi a la via administrativa, segons que disposa en l'article 109.C) de la Llei 30/1992, i contra aquesta es podrà interposar recurs contenciós administratiu, que requerirà la comunicació prèvia a l'òrgan que va dictar l'acte impugnat, segons el que es disposa en l'article 110.3 de la Llei 30/1992. El recurs contenciós administratiu s'interposarà davant el Tribunal Superior de Justícia de la Comunitat Valenciana en el termini de dos mesos comptadors a partir de la publicació de l'ordre en el Diari Oficial de la Generalitat Valenciana, segons el que es disposa en l'article 58.3 de la Llei de la Jurisdicció Contenciosa Administrativa.  
València, 29 de juliol de 1994  
La consellera de Cultura,  
PILAR PEDRAZA MARTíNEZ  
ANNEX  
Bases del XVI Certamen de Bandes de Música  
de la Comunitat Valenciana  
Primera  
Podran participar en aquest certamen les bandes que hagen obtingut el primer premi en les seccions respectives del darrer certamen provincial que cadascuna de les diputacions provincials de la Comunitat Valenciana haja organitzat.  
Segona  
Aquest certamen tindrà lloc a l'auditori del Complex Educatiu de Cheste el dia 23 d'octubre d'enguany, i començarà a les 10 hores.  
La participació de les bandes concursants tindrà lloc en dues sessions per l'ordre del sorteig efectuat davant els representants de les bandes participants.  
Tercera  
Les bandes que participaran en aquest certamen ho faran amb un màxim de 80 músics en la primera secció, 60 en la segona i 40 en la tercera.  
Quarta  
En les bandes concursants no hi podrà haver més de 3 reforços.  
Cinquena  
Per tal de controlar les plantilles de les bandes concursants s'aplicaran els criteris i els requisits establerts en el Reglament de Certàmens de la Federació de Societats Musicals de la Comunitat Valenciana.   
Setena  
a) Les obres d'interpretació obligada seran:  
1ª secció: Le Mont Saint-Michel, Serge Lancen.  
2ª Secció: Suite EspaÑola, I. Albéniz  
«Sevilla»  
«Aragón»  
(Versió per a banda, ar. J.V. Más Quiles)  
3ª secció: Al·legoria a la dansa dels oficis, José Alamà Gil.  
b) Cada banda de les participants interpretarà una obra lliure, de no més de 15 minuts.  
Vuitena  
Les bandes rebran per la seua participació en el certamen les quantitats següents:  
a) D'acord amb la secció en què participen:  
1ª secció: 350.000 PTA  
2ª secció: 300.000 PTA  
3ª secció: 250.000 PTA  
b) En concepte d'ajuda per al transport:  
- Bandes procedents de fins a 50 km: 50.000 PTA.  
- Bandes procedents de fins a 100 km: 75.000 PTA.  
- Bandes procedents de més de 100 km: 100.000 PTA.  
Si les bandes són de la secció primera, l'ajuda per al transport serà el doble d'aquestes quantitats.  
c) S'atorgaran plaques i diplomes a totes les bandes participants.  
La menció d'honor serà per a la banda que major puntació obtinga en cadascuna de les seccions.  
Novena  
El jurat estarà presidit pel director general de Promoció Cultural de la Conselleria de Cultura o persona que hi delegue, i estarà compost per:  
- Sr. Juan Ramón Herrero Llido.  
- Sr. Bernabe Sanchis Sans.  
- Sr. José Ferriz Llorens.  
- Sr. Vicente Ros Pérez.  
- Sr. Juan Vicente Más Quiles.  
Actuarà com a secretari del jurat el cap del Servei de Música de la Conselleria de Cultura o el funcionari que hi delegue.


Còpia Permalink ELI